ai4bharat/Pralekha huggingface dataset:
பழங்குடியினர் நலத்துறை அமைச்சகம்
வன் தன் திட்டம் மூலம் ராஜஸ்தான் பழங்குடியின பெண்கள் தயாரித்த மூலிகை வண்ணப் பொடி ரூ.5,80,000-க்கு விற்பனை
ராஜஸ்தான் பழங்குடியின பெண்கள் தயாரித்த மூலிகை வண்ணப் பொடி, வன் தன் திட்டம் மூலம் ரூ.5,80,000-க்கு விற்பனை செய்யப்பட்டுள்ளது.
பழங்குடியினர் சேகரிக்கும் வன உற்பத்தி பொருட்களை, குறைந்த பட்ச ஆதரவு விலையில் கொள்முதல் செய்யும் நடவடிக்கையை, பழங்குடியினர் விவகாரத்துறை அமைச்சகத்தின் இந்திய பழங்குடியினர் கூட்டுறவு விற்பனை மேம்பாட்டு கூட்டமைப்பு மேற்கொள்கிறது. இது இந்த கொவிட் நெருக்கடி நேரத்திலும், பழங்குடியினருக்கு வருவாயையும், வேலைவாய்ப்பையும் அளிக்கிறது.
ராஜஸ்தானில் நடந்துள்ள ஒரு வெற்றிகரமான சம்பவம், வன் தன் விகாஸ் கேந்திரா தொகுப்பில் அதிர்வலைகளை ஏற்படுத்தியுள்ளது.
ராஜஸ்தானில் கடந்தாண்டில், 2019 வன் தன் விகாஸ் மையங்கள் 189 வன் தன் விகாஸ் மையங்களின் தொகுப்புகளாக ஏற்படுத்தப்பட்டது. இந்த தொகுப்பு பழங்குடியினர் 57,292 பேருக்கு உதவி வருகிறது. நாடு முழுவதும் கடந்த 2 ஆண்டில், 37,259 வன் தன் விகாஸ் மையங்கள், 2224 தொகுப்புகளாக செயல்பட டிரைபட் அனுமதித்தது. ஒவ்வொரு தொகுப்பிலும் பழங்குடியினர் 300 பேர் உள்ளனர்.
ராஜஸ்தானில் ஸ்ரீநாத் ராஜீவிகா மக்வஸ் என்ற பெயரில் ஒரு வன் தன் விகாஸ் மைய தொகுப்பு செயல்படுகிறது. இந்த தொகுப்பு திருமதி முக்லி பாய் என்பவர் தலைமையில் செயல்படுகிறது. இந்த தொகுப்பு குறுகிய காலத்தில் ரூ.5,80,000 மதிப்பிலான மூலிகை வண்ணப் பொடியை விற்றுள்ளது.
ராஜஸ்தான் உதய்பூரில் உள்ள ஜதோல் பழங்குடியினர், வனப் பகுதியில் பல மலர்களை சேகரித்து ஸ்ரீநாத் வன் தன் விகாஸ் கேந்திராவில் ஒப்படைக்கின்றனர். அங்கு இந்த மலர்கள் சுடுநீரில் கொதிக்க வைக்கப்பட்டு பல வண்ணங்களில் இயற்கை சாயங்கள் தயாரிக்கப்படுகின்றன. இந்த சாயத்தில் சோள மாவு சேர்க்கப்பட்டு வண்ண பொடிகள் தயாரிக்கப்படுகின்றன. இதற்கு கடந்த ஹோலி பண்டிகையின் போது நல்ல வரவேற்பு இருந்ததால், மூலிகை வண்ணப் பொடி ரூ.5,80,000-க்கு விற்பனை செய்யப்பட்டுள்ளது.
இந்த மூலிகை வண்ணப் பொடி தயாரிப்பில் 600 பெண்கள் ஈடுபட்டுள்ளனர். வன் தன் திட்டம், பழங்குடியின மக்களுக்கு பயன் அளிக்கிறது என்பதற்கு இது ஒரு உதாரணம்.
பழங்குடியினர் தயாரிப்பு பொருட்கள் வன் தன் விகாஸ் கேந்திரங்கள் மூலம் விற்பனை செய்யப்படுவதால், இத்திட்டம் 23 மாநிலங்கள் மற்றும் 2 யூனியன் பிரதேசங்களில், 6.67 லட்சம் பழங்குடியினருக்கு தொழில் வாய்ப்புகளை அளிக்கிறது.
வன் தன் தொடக்க நிறுவனம் திட்டத்தால் இதுவரை 50 லட்சம் பழங்குடியினர் பயனடைந்துள்ளனர். இதன் மூலம் பழங்குடியினரின் வாழ்வாதாரத்தை டிரைபட் மேம்படுத்துகிறது. மேலும், உள்ளூர் தயாரிப்பு பொருட்களுக்கு ஆதரவு அளிப்பதையும், தற்சார்பு இந்தியா கொள்கையையும் வன் தன் திட்டம் ஊக்குவிக்கிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1720172
குடியரசுத் தலைவர் செயலகம்
நான்கு நாடுகளின் தூதர்கள் குடியரசுத் தலைவரை சந்தித்து சான்றுகளை வழங்கினர்
குடியரசுத் தலைவர் திரு.ராம்நாத் கோவிந்தை இன்று குடியரசுத் தலைவர் மாளிகையில் 4 நாடுகளின் தூதர்கள் சந்தித்து தங்களது சான்றிதழ்களை வழங்கினார்கள்.
கியூபா தூதர் திரு.அலேஜான்ரோ சிமான்கஸ் மரின், கானா தூதர் திரு. குவாக்கு அசோமா செரேமா, மங்கோலிய தூதர் திரு கன்போல்டு தாம்பஜாவ், திரு. சியாரோ லியோன் தூதர் திரு.ரஷித் சேசே ஆகியோர் குடியரசுத் தலைவரை தனித்தனியே சந்தித்து தங்களின் தூதர் நியமன சான்றிதழ்களை வழங்கினார்கள். குடியரசுத் தலைவர் அவர்களை தனித்தனியே சந்தித்தபோது கலந்துரையாடினார். அந்த நாடுகளுடன் இந்தியா நட்புறவை பகிர்ந்து வருவதை அவர் சுட்டிக்காட்டினார்.
இருதரப்பு உறவுகளை வலுப்படுத்துவதில் வெற்றியடைய அவர்களுக்கு குடியரசுத் தலைவர் வாழ்த்துத் தெரிவித்தார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1781011
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 182.55 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 21,530 கொவிட் சிகிச்சை பெறுபவர்கள் 0.05%ஆக உள்ளனர்.
குணமடைந்தோர் விகிதம் தற்போது 98.75%சதவீதம்
கடந்த 24 மணி நேரத்தில் 2,499 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,24,78,087 என அதிகரித்துள்ளது.
கடந்த 24 மணி நேரத்தில் 1,685 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.24 சதவீதம் ஆகும்
வாராந்திர பாதிப்பு விகிதம் 0.33 சதவீதம் ஆகும்
இதுவரை மொத்தம் 78.56 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 6,91,425 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1809434
பாதுகாப்பு அமைச்சகம்
சண்டிநகரில் உள்ள விமானப்படை நிலைய பயிற்சி மையத்தில் பயிற்சி நிறைவு அணிவகுப்பு
விமானப்படை சிறப்பு படை வீரர்கள்  69 பேர் பயிற்சியை
வெற்றிகரமாக நிறைவு செய்ததை குறிக்கும் விதமாக சண்டிநகர் விமானப்படை நிலையத்தில் உள்ள கருட் பயிற்சி மையத்தில் மெரூன் பெரெட் அணிவகுப்பு 2021 ஜூலை 17 அன்று நடைபெற்றது. பயிற்சி நிறைவு அணிவகுப்பு நிகழ்ச்சியின் தலைமை விருந்தினராக ஏர் கமொடோர் கே கஜூரியா கலந்துக் கொண்டார்.
பயிற்சியை சிறப்பாக நிறைவு செய்த வீரர்களுக்கு பதக்கங்கள், மெரூன் பெரெட், கருட் சிறப்பு பதக்கம், சிறப்பு படை பட்டயம் உள்ளிட்டவற்றை தலைமை விருந்தினர் வழங்கினார். எல் ஏ சி அகோகா முய்வாவுக்கு அனைத்து பிரிவிலும் சிறந்து விளங்கியதற்கான பதக்கம் வழங்கப்பட்டது.
இளம் கருட் வீரர்களுடன் உரையாடிய தலைமை விருந்தினர், பணியில் சிறந்து விளங்குவதற்கான அவசியம் குறித்து குறிப்பிட்டார். பயிற்சி வழங்கும் அலுவலர்களின் கடின உழைப்பை பாராட்டிய அவர், தொடர்ந்து தங்கள் பணியை அவர்கள் சிறப்பாக செய்ய வேண்டும் என்று கேட்டுக் கொண்டார்.
அணிவகுப்பு நிகழ்ச்சியின் போது, நெருப்பை எதிர்த்துப் போராடுதல், கடத்தப்பட்டவர்களை மீட்டல், ஆயுதப் பயன்பாடு, தடைகளை தாண்டுதல், சுவர் ஏறுதல், தற்காப்பு கலைகள் உள்ளிட்ட பல்வேறு சாகசங்களை கருட் வீரர்கள் செய்து காட்டினர்.
கருட் வீரர்கள் வெற்றிகரமாக பயிற்சியை நிறைவு செய்து சிறப்புப் படையின் இளம் வீரர்களாக உருவாவதை குறிக்கும் விதமாக மதிப்பு மிகுந்த மெரூன் பெரெட் அணிவகுப்பு நடைபெறுகிறது.
-----
(Visitor Counter : 185
பிரதமர் அலுவலகம்
காசி தமிழ் சங்கமம் குறித்த மக்களின் கருத்துக்களுக்குப் பிரதமர் பதிலளித்துள்ளார்
காசி தமிழ் சங்கமம் மிகவும் புதுமையான நிகழ்வு; கலாச்சாரப் பரிமாற்றங்களை அதிகரிக்கும், இந்தியாவின் கலாச்சாரப் பன்மைத்துவத்தைக் கொண்டாடும்: பிரதமர்
பிரதமர் திரு நரேந்திர மோடியால் நேற்று தொடங்கிவைக்கப்பட்ட காசி தமிழ் சங்கமம் குறித்த மக்களின் கருத்துக்களுக்கு அவர் பதிலளித்துள்ளார். நாட்டின் மிகமுக்கியமான, கற்றலின் தொன்மை இடங்களான தமிழ்நாடு மற்றும் காசி இடையே பன்னெடுங்கால தொடர்புகளை மீண்டும் கண்டறிந்து மறு உறுதி செய்வதற்கான இந்த முன்முயற்சிக்கு மக்கள் ஆர்வத்துடன் கருத்து தெரிவித்துள்ளனர்.
தமிழ்நாடு மற்றும் காசியின் மகத்தான பாரம்பரியம் குறித்த மக்களின் கருத்துக்களை அங்கீகரித்துப் பிரதமர் பதிலளித்துள்ளார்.
ட்விட்டர் பதிவுகளில் பிரதமர் கூறியிருப்பதாவது:
“ஏராளமான மகான்களால் வளர்க்கப்பட்ட இது சிறந்த பிணைப்பாகும்”
“தமிழ் மொழி அழகானது; தமிழ் கலாச்சாரம் உலக அளவில் பிரபலமானது”
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.61 கோடி தடுப்பூசி டோஸ்கள் வழங்கப்பட்டுள்ளன. இதில்  முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 1,13,507 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 1,781 பேர் கொவிட் தொற்றால் பாதிக்கப்பட்டுள்ளனர். இது 0.01 சதவீதமாகும்.
தொற்றிலிருந்து மீண்டவர்களின் விகிதம் 98.81 சதவீதம்.
கடந்த 24 மணி நேரத்தில் 111 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,41,51,219 பேர்.
கடந்த 24 மணி நேரத்தில் 109 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 0.08% வாராந்திர பாதிப்பு விகிதம் 0.08%
இதுவரை மொத்தம் 91.67 கோடி சோதனைகள் நடத்தப்பட்டுள்ளன. கடந்த 24 மணி நேரத்தில் 1,41,248 சோதனைகள் நடத்தப்பட்டுள்ளன.
பாதுகாப்பு அமைச்சகம்
ஆயுதப்படை தீர்ப்பாயத்தை மேலும் பொறுப்புமிக்கதாக மாற்றுவதற்கு அரசு உறுதி பூண்டுள்ளது – பாதுகாப்புத் துறை அமைச்சர் திரு ராஜ்நாத் சிங்
ஆயுதப்படை தீர்ப்பாயத்தை அதிக அதிகாரம் பெற்றதாகவும், பொறுப்புமிக்கதாகவும் மாற்றவும், இந்த திசையில் தேவையான நடவடிக்கைகளை செயல்படுத்தவும் அரசு உறுதி பூண்டுள்ளது என்று பாதுகாப்புத் துறை அமைச்சர் திரு ராஜ்நாத் சிங் கூறியுள்ளார். புதுதில்லியில் இன்று ஆயுதப்படை தீர்ப்பாய முதன்மை பெஞ்ச் பார் அசோசியேஷன் ஏற்பாடு செய்த 'சுய பரிசோதனை: ஆயுதப்படை தீர்ப்பாயம்' என்ற தலைப்பில் நடந்த கருத்தரங்கில் கலந்து கொண்டு உரையாற்றிய அவர், நீதித்துறை ஜனநாயகத்தின் வலுவான தூண் என்றும், நீதித்துறை அதிகாரிகள் மற்றும் வழக்கறிஞர்கள் தூண்கள் என்றும் கூறினார். மற்ற எல்லா வாய்ப்புகளும் மறுக்கப்படும் போது, மக்கள் நீதித்துறையின் கதவுகளைத் தட்டுகிறார்கள் என்றும், "சூரஜ்" அல்லது நல்லாட்சிக்கு நல்ல நீதித்துறை வழங்கல் அமைப்புகளே அடிப்படை என்றும் அவர் கூறினார்.
பல்வேறு வழக்குகளைக் கையாள்வதற்கும், நிலுவையில் உள்ள வழக்குகளைத் தீர்ப்பதற்கும் குறிப்பிட்ட தீர்ப்பாயங்கள் அமைக்கப்பட்டன என்றும் திரு ராஜ்நாத் சிங் கூறினார். வழக்கு தொடுப்பவர்களுக்கு நமது நீதித்துறையின் மீது நம்பிக்கை இருப்பதாகவும், நீதி வழங்கல் செயல்முறையை விரைவுபடுத்துவதற்காக, தீர்ப்பாயங்களில் உள்ள காலிப் பணியிடங்களை நிரப்புவது போன்ற தேவையான நடவடிக்கைகள் செயல்படுத்தப்பட்டு வருவதாகவும் அவர் வலியுறுத்தினார். மேலும், முன்னாள் ராணுவ வீரர்கள் மற்றும் பணிபுரியும் பணியாளர்களின் அபிலாஷைகளை நிறைவேற்றும் வகையில் கருத்தரங்கில் இருந்து வெளிவரும் ஆலோசனைகளை அரசு பரிசீலிக்கும் என்றும் அவர் கூட்டத்தில் உறுதியளித்தார்.
'தாமதமான நீதி மறுக்கப்பட்ட நீதி' மற்றும் 'அவசரப்பட்ட நீதி புதைக்கப்பட்ட நீதி' ஆகியவற்றுக்கு இடையே சமநிலையை நிலைநிறுத்துவதற்கு பாதுகாப்புத்துறை அமைச்சர் அழைப்பு விடுத்தார். பொதுவாக நீதித்துறையில் நிலுவையில் உள்ள சுமையைக் குறைக்கவும், குறிப்பாக ஆயுதப்படை தீர்ப்பாயம் சரியான நேரத்தில் நீதி வழங்குவதால் அந்த அமைப்பு மீதான நமது வீரர்களின் நம்பிக்கையை வலுப்படுத்தும்.
சட்டம் மற்றும் நீதித்துறை அமைச்சர் திரு கிரண் ரிஜிஜுவும் இந்தக் கருத்தரங்கில் கலந்து கொண்டார். வழக்குகள் நிலுவையில் உள்ளதை குறைக்க அரசு முயற்சி மேற்கொண்டு வருகிறது. நிலுவையில் உள்ள வழக்குகளை குறைப்பதில் ஆயுதப்படை தீர்ப்பாயம் போன்ற தீர்ப்பாயங்கள் முக்கிய பங்காற்றுவதாக அவர் கூறினார்.
இதில் ராணுவத் தலைமை தளபதி மனோஜ் பாண்டே, விமானப்படைத் தளபதி ஏர் சீஃப் மார்ஷல் வி ஆர் சவுத்ரி, கடற்படைத் தளபதி அட்மிரல் ஆர் ஹரி குமார் ஆகியோர் கலந்து கொண்டனர்.
பாதுகாப்பு அமைச்சகம்
தேசிய போர் நினைவுச்சின்னதின் 4வது ஆண்டு விழாவில் மாவீரர்களுக்கு மலர்வளையம் வைத்து அஞ்சலி
தேசிய போர் நினைவுச்சின்னம் இன்று நான்காவது ஆண்டைக் கொண்டாடுகிறது. இந்நாளைக் குறிக்கும் வகையில், முப்படைத் தலைமை தளபதி ஏர் மார்ஷல் பி.ஆர். கிருஷ்ணா, துணை ராணுவத் தலைவர் லெப்டினன்ட் ஜெனரல் எம்.வி.சுசீந்திர குமார், கடற்படை துணைத் தலைவர் வைஸ் அட்மிரல் கிரண் தேஷ்முக் , விமானப் படையின் துணைத் தலைவர் ஏர் மார்ஷல் நர்மதேஷ்வர் திவாரி ஆகியோர் நினைவுச் சின்னத்தில் மலர்வளையம் வைத்து, அஞ்சலி செலுத்தினர்.
சுதந்திரம் அடைந்ததில் இருந்து, துணிச்சலான வீரர்களின் தியாகங்களுக்குச் சான்றாக விளங்கும் இந்த நினைவிடம், பிப்ரவரி 25, 2019 அன்று பிரதமர் திரு நரேந்திர மோடியால் நாட்டுக்கு அர்ப்பணிக்கப்பட்டது. தேசபக்தி, தைரியம், தியாகம் மற்றும் கடமையில் அர்ப்பணிப்பு உணர்வை வளர்க்கும் நோக்கத்துடன் அதிகபட்ச மக்களுக்கு, குறிப்பாக இளைஞர்களுக்கு இந்த முயற்சிகள் ஊக்கமளிக்கும் வரவேற்பை பெற்றுள்ளது.
மறைந்த மாவீரர்களுக்கு மக்கள் டிஜிட்டல் அஞ்சலி செலுத்துவதற்காக நினைவிடத்திற்கு அருகில் திரைகள் நிறுவப்பட்டுள்ளது. கடந்த ஆண்டு பிப்ரவரி 25 முதல் 24.94 லட்சம் பார்வையாளர்களால் 12.76 லட்சம் டிஜிட்டல் அஞ்சலி செலுத்தப்பட்டுள்ளது.
நாட்டின் பிராந்திய ஒருமைப்பாட்டைப் பாதுகாப்பதில் ஆயுதப் படைகளின் முக்கியத்துவத்தை அங்கீகரிப்பதற்காகவும், தேசத்தைக் கட்டியெழுப்புவதற்கு இளைஞர்களை ஊக்குவிக்கவும், பள்ளி மாணவர்களுக்கு வழிகாட்டப்பட்ட சுற்றுப்பயணங்கள் ஏற்பாடு செய்யப்பட்டுள்ளன. கடந்த ஆண்டு முதல், 1,460 பள்ளிகளில், 1.80 லட்சத்துக்கும் அதிகமான மாணவர்கள், நினைவிடத்திற்கு வருகை தந்துள்ளனர்.
ஐகானிக் தளங்களில் ஒன்றான இந்த நினைவுச்சின்னத்தில் நித்திய சுடர் உள்ளது, இது ஒரு சிப்பாய் கடமையின் போது செய்த மிக உயர்ந்த தியாகத்தை எடுத்துக்காட்டுகிறது.
பிரதமர் அலுவலகம்
ஓணம் பண்டிகையை முன்னிட்டு நாட்டு மக்களுக்கு பிரதமர் வாழ்த்து
பிரதமர் திரு. நரேந்திர மோடி, ஓணம் பண்டிகையை முன்னிட்டு நாட்டு மக்களுக்கு வாழ்த்து தெரிவித்துள்ளார்.
பிரதமர் பகிர்ந்துள்ள ட்விட்டர் பதிவில், “ஓணம் பண்டிகை நல்வாழ்த்துகள். நல்லிணக்கத்தைக் கொண்டாடும் தனித்துவமான பண்டிகை இது. கடுமையாக உழைக்கும் விவசாயிகளுக்கு நன்றி தெரிவிக்கும் திருநாளும்கூட, ஒவ்வெருவரும் மகிழ்ச்சியுடனும், ஆரோக்கியத்துடனும் வாழ வேண்டும்” என்று தெரிவித்துள்ளார்.
பாதுகாப்பு அமைச்சகம்
இந்திய கடற்படையின், புதுமைக் கண்டுபிடிப்புகள் மற்றும் உள்நாட்டுமயமாக்கல் தொடர்பான 2 வது கருத்தரங்கு  அக்டோபர் 4 மற்றும் 5-ம் தேதிகளில் நடைபெறுகிறது
இந்திய கடற்படையின் கடற்படை புதுமைக் கண்டுபிடிப்புகள் மற்றும் உள்நாட்டுமயமாக்கல்  கருத்தரங்கின் 2வது பதிப்பான 'ஸ்வவ்லாம்பன் 2023-ஐ அக்டோபர் 04 மற்றும் 05 தேதிகளில் நடத்த திட்டமிடப்பட்டுள்ளது. ஜூலை 2022 இல் நடைபெற்ற கருத்தரங்கின் முதல் பதிப்பில், பிரதமர் திரு நரேந்திர மோடி, 'ஸ்பிரிண்ட்' முன்முயற்சியின் ஒரு பகுதியாக புத்தொழில் நிறுவனங்கள் மற்றும் குறு, சிறு, நடுத்தரத் தொழில் நிறுவனங்களுக்கான 75 போட்டிகளைத் தொடங்கி வைத்தார். 'ஸ்பிரிண்ட் சவால் போட்டிகள்', இந்திய கடற்படையில் உள்நாட்டு தொழில்நுட்பத்தின் பயன்பாட்டை ஊக்குவிப்பதை நோக்கமாகக் கொண்டுள்ளன, மேலும் விடுதலையின் அமிர்தப் பெருவிழாவின் ஒரு பகுதியாக குறைந்தது 75 தொழில்நுட்பங்கள் மற்றும் தயாரிப்புகளை உருவாக்க கடற்படை உறுதிபூண்டுள்ளது.
ஸ்பிரிண்ட் என்பது பாதுகாப்பு கண்டுபிடிப்பு அமைப்புடன்  இணைந்து மேற்கொள்ளப்படும் ஒரு கூட்டு முயற்சியாகும். விரிவான ஆய்வுக்குப் பிறகு, டிஸ்க் 7 ஸ்பிரிண்ட் பிரிவில்  113 வெற்றியாளர்களும், டிஸ்க் 7 ஸ்பிரிண்ட்-பிரைம் பிரிவில்  5 வெற்றியாளர்களும் அறிவிக்கப்பட்டனர். மேலும் அனைத்து வெற்றியாளர்களாலும் முன்மாதிரிகளின் மேம்பாட்டுப் பணிகள் முன்னேற்றமடைந்து வருகிறது.
நீருக்கடியில் பயன்படுத்தப்படும் நீல-பச்சை லேசர்கள் உட்பட முக்கிய தொழில்நுட்பங்கள் முன்னேற்றமடைந்து வருகின்றன. பல்வேறு பயன்பாடுகளுக்காக செயற்கை நுண்ணறிவை  அறிமுகப்படுத்துதல் மற்றும் கடல்சார் பணிகளுக்காக அதிநவீன செயல்பாட்டுத் தன்மை கொண்ட சிறிய ட்ரோன்களை உருவாக்குதல் போன்ற பணிகளும் நடைபெறுகின்றன.
புதுதில்லியில் அக்டோபர் 04 மற்றும் 05 தேதிகளில் திட்டமிடப்பட்டுள்ள "ஸ்வவ்லாம்பன்-2023" கருத்தரங்கின் போது சில நம்பிக்கைக்குரிய தொழில்நுட்பங்களின் நேரடி செயல் விளக்கம் உட்பட இந்த 75 முன்மாதிரிகளை காட்சிப்படுத்த உத்தேசிக்கப்பட்டுள்ளது.
-----
(ANU/SM/PLM/KRS
(Visitor Counter : 55
பிரதமர் அலுவலகம்
தடுப்பூசி செலுத்திக் கொண்டதற்காக 15 வயதுக்கும் 18 வயதுக்கும் இடைப்பட்ட இளைஞர்களுக்குப் பிரதமர் வாழ்த்து தெரிவித்துள்ளார்
இன்று தடுப்பூசி செலுத்திக் கொண்ட 15 வயதுக்கும், 18 வயதுக்கும் இடைப்பட்ட இளம் இந்தியர்களுக்குப் பிரதமர் திரு நரேந்திர மோடி வாழ்த்து தெரிவித்துள்ளார். இந்த வயது வகையினருக்கு தடுப்பூசி செலுத்துவது இன்று தொடங்கியது. இவர்களின் பெற்றோர்களுக்கும் பிரதமர் வாழ்த்து தெரிவித்துள்ளார்.
“கொவிட்-19-க்கு எதிராக நமது இளைஞர்களை பாதுகாக்கும் முக்கிய நடவடிக்கையை இன்று நாம் மேற்கொண்டிருக்கிறோம். தடுப்பூசி செலுத்திக் கொண்ட 15 வயதுக்கும், 18 வயதுக்கும் இடைப்பட்ட இளம் இந்தியர்கள் அனைவருக்கும் வாழ்த்துக்கள். அதே போல் இவர்களின் பெற்றோர்களுக்கும் வாழ்த்துக்கள். வரும் நாட்களில் கூடுதலான இளைஞர்கள் தடுப்பூசி எடுத்துக் கொள்ள நான் வலியுறுத்துகிறேன்!“ என்று பிரதமர் டுவிட்டரில் பதிவிட்டுள்ளார்.
இது தொடர்பாக மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியாவின் டுவிட்டர் பதிவுகளையும் பிரதமர் மறுபதிவேற்றம் செய்துள்ளார்.
அறிவியல் மற்றும் தொழில்நுட்பத்துறை
இந்திய சர்வதேச அறிவியல் திருவிழா 2020: பல்வேறு நாடுகளின் அமைச்சர்கள் மற்றும் தூதர்களுடன் அமைச்சர் டாக்டர். ஹர்ஷ் வர்தன் பேச்சு
“அறிவியல் மற்றும் தொழில்நுட்பம் அனைத்துத் தடைகளையும் தகர்க்கிறது. இந்தியத் தத்துவமான வசுதேவக் குடும்பகம்- உலகமே ஒரு குடும்பம் என்பதையும் இது நிரூபிப்பதாக நாங்கள் நம்புகிறோம். இந்த உணர்வு அனைவரையும் உள்ளடக்கிய எங்களது பண்டைய பாரம்பரியத்தைப் பிரதிபலிக்கிறது”, என்று மத்திய அறிவியல் மற்றும் தொழில்நுட்பம், புவி அறிவியல், சுகாதாரம் மற்றும் குடும்பநலத்துறை அமைச்சர் டாக்டர். ஹர்ஷ் வர்தன் தெரிவித்துள்ளார்.
இந்திய சர்வதேச அறிவியல் திருவிழா 2020-இல் வெளிநாடுகளின் அறிவியல் மற்றும் தொழில்நுட்ப அமைச்சர்கள் மற்றும் தூதர்களின் மாநாட்டில் ஆப்கானிஸ்தான், கம்போடியா, மியான்மர், பிலிப்பைன்ஸ், இலங்கை, உஸ்பெகிஸ்தான் ஆகிய நாடுகளின் அமைச்சர்கள் மற்றும் டென்மார்க், இத்தாலி, நெதர்லாந்து, சுவிட்சர்லாந்து மற்றும் இதர நாடுகளின் தூதர்களுடன் பேசுகையில் அவர் இதனைத் தெரிவித்தார்.
“அறிவியல் மற்றும் தொழில்நுட்பம் சார்ந்த திறனை 21-ஆம் நூற்றாண்டின் அறிவுசார்ந்த பொருளாதாரத்திற்கு நாங்கள் அளிக்கும் ஒத்துழைப்பின் முக்கியமான தூணாக மாற்றும் முறையை நாங்கள் கற்றறிந்துள்ளோம்”, என்று அவர் கூறினார்.
“நோய் மேலாண்மைக்கு உதவும் பொருள்கள் மற்றும் சேவைகளை வழங்குவதில் மட்டுமல்லாமல், எதிர்காலப் பரவலுக்கு நம்மைத் தயார்படுத்திக் கொள்ளவும், புதிய கண்டுபிடிப்புகள் மற்றும் ஆராய்ச்சி மேம்பாடு பேருதவியாக இருக்கும் என்ற நமது நம்பிக்கையை கோவிட்-19 பரவல் மேலும் வலுவூட்டியுள்ளது”, என்று அமைச்சர் குறிப்பிட்டார். “பெருந்தொற்றுக்கு எதிரான இந்தியாவின் செயல்பாடுகள் மதிநுட்பம் மற்றும் அறிவியலின் சான்றுகளைச் சார்ந்து அமைந்தவை”, என்றார் அவர். கோவிட்-19-க்கு எதிரான போராட்டத்தில் இந்திய விஞ்ஞானிகளின் பங்களிப்பை விரிவாக எடுத்துரைத்த அமைச்சர் டாக்டர்.ஹர்ஷ் வர்தன், “தடுப்பு மருந்தைக் கண்டுபிடிப்பது, பரிசோதனையின் எண்ணிக்கையை விரைவு படுத்துவது ஆகியவற்றில் தற்போது கவனம் செலுத்தப்படுகிறது. பல்வேறு தடுப்பு மருந்துகள் கண்டுபிடிப்பின் முக்கிய கட்டங்களில் உள்ளன. தடுப்பு மருந்து உற்பத்தியில் உலகளவில் மிகப்பெரும் தயாரிப்பாளர்களுள் இந்தியாவும் ஒன்றாக இருக்கும்” என்று அவர் தெரிவித்தார்.
“டிஜிட்டல்மயமாக்கலில் இந்தியா முன்னிலை வகிப்பதோடு, குடிமக்களின் நன்மைக்காக டிஜிட்டல் தீர்வுகளைப் பயன்படுத்தலாம் என்பதை கொரோனா நோய்த்தொற்றால் பாதிக்கப்பட்டவர்களைக் கண்காணிக்கவும், அவர்களுடன் தொடர்பில் இருந்தவர்களைக் கண்டறியவும் நாம் மேற்கொண்ட நடவடிக்கைகள் எடுத்துக்காட்டுகின்றன” என்று அவர் கூறினார்.
கோவிட்- 19-க்கு எதிராக இந்தியா மேற்கொண்டு வரும் நடவடிக்கைகளைப் பாராட்டிய உஸ்பெகிஸ்தான் நாட்டு அமைச்சர், தடுப்பு மருந்து கண்டுபிடிக்கும் பணியில் இந்தியாவுடன் உஸ்பெகிஸ்தானும் இணைந்து பணியாற்ற விருப்பம் தெரிவித்தார். ஆப்கானிஸ்தான், மியான்மார், பிலிப்பைன்ஸ் மற்றும் கம்போடியா நாடுகளின் அமைச்சர்கள் தங்கள் நாடுகளில் உயர்கல்வி நிறுவனங்களை அமைப்பதற்கு இந்தியாவின் உதவியையும், அறிவியல் மற்றும் தொழில்நுட்பத் துறையில் இந்தியாவின் ஆதரவையும் கோரியதுடன், தங்கள் நாட்டு மாணவர்கள் இந்தியாவில் உயர்கல்வி பெறுவதற்கு அவர்களுக்கு கல்வி உதவித்தொகை வழங்குமாறும் கேட்டுக்கொண்டனர். அவர்களின் கோரிக்கைகள் நிச்சயம் பரிசீலிக்கப்படும் என்று டாக்டர். ஹர்ஷ் வர்தன் உறுதி அளித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://www.pib.gov.in/PressReleasePage.aspx?PRID=1683277
------
(Visitor Counter : 162
தற்போதைய கோவிட் 19 தொற்று சூழ்நிலை காரணமாகவும், ஜேஈஈ மெயின் 2020 தேர்வு எழுத நினைக்கும் விண்ணப்பதாரர்கள் எதிர்கொண்டுள்ள பிரச்னைகளைக் கருத்தில் கொண்டும், மாணவர்கள் தாங்கள் தேர்வு எழுத தெரிவு செய்துள்ள மையங்களை மாற்றிக்கொள்வது உட்பட தங்களது விண்ணப்பங்களில், திருத்தங்களை மேற்கொள்வதற்கு கால அவகாசம் அளிக்க வேண்டும் என்று தேசிய தேர்வு முகமைக்கு மத்திய மனித ஆற்றல் மேம்பாட்டுத் துறை அமைச்சர் திரு ரமேஷ் பொக்ரியால் நிஷாங்க் அறிவுறுத்தியுள்ளார். இதன்படி, ஏற்கனவே தேசிய தேர்வு முகமை ஏப்ரல் முதல் தேதி அன்று, வெளியிட்ட பொது அறிவிப்பின்படி, ஜேஈஈ மெயின் 2020 தேர்வுகளுக்கான ஆன்லைன் விண்ணப்பங்களில் திருத்தங்கள் செய்வது குறித்த விவரங்கள் மட்டுமல்லாமல், மாணவர்கள் தங்களுக்கான தேர்வு மையங்களை மாற்றி, திருத்தங்களை மேற்கொள்ளவும், தேசிய தேர்வு முகமை வகை செய்திருக்கிறது.
மாணவர்கள் தங்கள் விண்ணப்பப் படிவங்களில் எந்த தேர்வு மையங்களை தெரிவு செய்கிறார்களோ, அந்த மையங்களை அவர்களுக்கு ஒதுக்க, தேசிய தேர்வு முகமை முயற்சிகளை மேற்கொள்ளும். ஒரு குறிப்பிட்ட நகரத்தில் எந்த அளவிற்கு மாணவர்களை அனுமதிக்க வசதிகள் உள்ளனவோ, அந்த அளவிற்கு மாணவர்களுக்கு தேர்வு மையங்கள் ஒதுக்கப்படும். எனினும் நிர்வாகக் காரணங்களினால், வேறொரு நகரமும் ஒதுக்கப்படலாம். தேர்வு மையங்களை ஒதுக்குவது குறித்து, தேசிய தேர்வு முகமையின் முடிவே இறுதியானது.
ஜேஈஈ மெயின் 2020 தேர்வு எழுதவுள்ள அனைத்து மாணவர்களும் தற்போது இந்த வசதியைப் பயன்படுத்தி தேர்வு மையங்களை மாற்றுத் தேர்வு செய்வது உட்பட வேறு திருத்தங்களை ஆன்லைன் விண்ணப்பப் படிவத்தில் செய்துகொள்ளலாம். இதற்கான இணையதள முகவரி இங்கே கொடுக்கப்பட்டுள்ளது. https://jeemain.nta.nic . இது தற்போது ஏப்ரல் 14ம் தேதி வரை செயல்பாட்டில் இருக்கும். விண்ணப்பதாரர்கள், இணையதளத்திற்குச் சென்று, தங்களுடைய விவரங்களை உறுதி செய்து, தேவைப்படுகின்ற திருத்தங்களை மேற்கொள்ளலாம் என்று அறிவுறுத்தப்படுகிறார்கள்.ஆன்லைன் விண்ணப்பப் படிவங்களில் உள்ள விவரங்களைத் திருத்துவதற்கான கால அவகாசம் மாலை 5 மணி வரையாகும்.
கட்டணங்களைச் செலுத்துவதற்கான கால அவகாசம் இரவு 11. 50 மணி வரையாகும்.
தேவையான கூடுதல் கட்டணங்கள் ஏதேனும் செலுத்த வேண்டியிருந்தால், அதனை வங்கிக் கணக்கு அட்டைகள், கடன் அட்டைகள், இணையவழி வங்கிப் பரிமாற்றம், யுபிஐ, பேடிஎம் ஆகியவை மூலமாகச் செலுத்தலாம்.
விண்ணப்பப் படிவங்களில் செய்த திருத்தங்களின் காரணமாக  கட்டணம் செலுத்த வேண்டியிருந்தால், கட்டணம் செலுத்தப்பட்ட பிறகே, திருத்தியமைக்கப்பட்ட விவரங்கள் விண்ணப்பப் படிவத்தில் இடம்பெறும்.
திருத்தங்களை மேற்கொள்வதற்கு வேறு வாய்ப்புகள் எதுவும் அளிக்கப்படமாட்டாது என்பதால் விண்ணப்பதாரர்கள் திருத்தங்களை மிகுந்த கவனத்துடன் செய்ய வேண்டும் என்று கேட்டுக்கொள்ளப்படுகிறார்கள்.
அவ்வப்போதைய நிலவரங்களைத் தெரிந்து கொள்வதற்கு, மாணவர்களும் அவர்களின் பெற்றோர்களும், இங்கு கொடுக்கப்பட்டுள்ள இணையதளங்களைப் பார்க்குமாறு அறிவுறுத்தப்படுகிறார்கள். jeemain.nta.nic.in மற்றும் www.nta.ac.in
வேறு ஏதேனும் விளக்கம் தேவைப்பட்டால், மாணவர்கள் இங்கு கொடுக்கப்பட்டுள்ள தொலைபேசி எண்களைத் தொடர்பு கொள்ளலாம். 8287471852,8178359845,9650173668,9599676953,8882356803
பாதுகாப்பு அமைச்சகம்
பிம்ஸ்டெக் நாடுகளுக்காக புனே யில் பேனக்ஸ்-21 மனிதாபிமான உதவி மற்றம் பேரிடர் நிவாரண பணி பயிற்சி: பாதுகாப்புத்துறை அமைச்சர் பார்வையிட்டார்
பிம்ஸ்டெக் நாடுகளுக்காக புனே யில் உள்ள ராணுவ பொறியியல் கல்லூரியில் நடத்தப்பட்ட பேனக்ஸ்-21 மனிதாபிமான உதவி மற்றும் பேரிடர் நிவாரண பணி பயிற்சியை, பாதுகாப்புத்துறை அமைச்சர் திரு. ராஜ்நாத் சிங் இன்று பார்வையிட்டார். இயற்கை பேரிடர் ஏற்படும் போது இந்திய படைகள் மேற்கொள்ளும் துரித நிவாரண நடவடிக்கைகளின் செய்முறை விளக்கத்தையும் அவர் பார்வையிட்டார். இந்த ஒருங்கிணைந்த பயிற்சியில் இந்திய ராணுவம், கடற்படை மற்றும் விமானப்படை வீரர்கள் ஈடுபட்டனர்.
பேரிடர் நிவாரண பணிகளில், இந்திய தொழில்துறையின் திறன்களை வெளிப்படுத்துவதற்காக, ராணுவ சாதனங்கள் குறித்த கண்காட்சியும், இந்திய வர்த்தக மற்றும் தொழில் கூட்டமைப்புடன் இணைந்து நடத்தப்பட்டது. மனிதாபிமான உதவி மற்றும் பேரிடர் நிவாரண பணிகளை திட்டமிடுவது மற்றும் மேற்கொள்வதில் புதுமையான தீர்வுகள், திறன்கள் மற்றும் உபகரணங்கள் ஆகியவை பிம்ஸ்டெக் அமைப்பில் உள்ள நாடுகளுக்கு விளக்கப்பட்டன. இந்நிகழ்ச்சியில் பல சாதனங்களின் தொகுப்பை மத்திய அமைச்சர் திரு. ராஜ்நாத் சிங் வெளியிட்டார்.
இந்நிகழ்ச்சியில் பேசிய திரு. ராஜ்நாத் சிங், தற்போது நிலவும் நாகரீக பிணைப்புகளை வலுப்படுத்துவதில், பிம்ஸ்டெக் அமைப்பில் உள்ள நாடுகள் மிக முக்கியமானவை என குறிப்பிட்டார். இயற்கை பேரிடர் சமயத்தில், இந்த நாடுகள் ஒன்றுக்கொன்று துணை நிற்பதை பாராட்டிய மத்திய அமைச்சர், பேனக்ஸ்-21 பயிற்சி, பேரிடர் நிவாரண பணிகளை எதிர்கொள்வதில் ஒருங்கிணைந்த செயல் முறைக்கு புதிய உத்வேகத்தை அளிக்கிறது என குறிப்பிட்டார்.
இந்த பயிற்சி, எதிர்கால பேரிடர் சவால்களை சந்திக்க, மேம்பட்ட ஒருங்கிணைப்புக்கு உதவும் என அவர் நம்பிக்கை தெரிவித்தார்.
இந்நிகழ்ச்சியில் ராணுவ தலைமை தளபதி ஜெனரல் மனோஜ் முகுந்த் நரவானே, ராணுவ உயர் அதிகாரிகள், பாதுகாப்பு அமைச்சக அதிகாரிகள் கலந்து கொண்டனர். இந்த பேனக்ஸ்-21 பயிற்சி டிசம்பர் 22ம் தேதி வரை நடக்கிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1783785
நிதி அமைச்சகம்
சீன நிறுவனங்களில் வருமான வரித்துறை சோதனை
கருப்புப் பணம் மற்றும் ஹவாலா பரிவர்த்தனைகளில் ஈடுபட்டிருப்பதாக வந்த புகாரையடுத்து, சில சீனர்கள் மற்றும் அவர்களின் இந்திய நிறுவனங்களில் வருமான வரித்துறை சோதனைகளை மேற்கொண்டது. இதில் பல்வேறு போலி நிறுவனங்களின் பெயர்களில் நாற்பதுக்கும் அதிகமான வங்கிக் கணக்குகள், சீனர்களின் சார்பாகத் துவக்கப்பட்டிருப்பதும், ரூ.1000 கோடிக்கும் அதிகமான கடன் பெற முயற்சித்ததும் தெரியவந்துள்ளது. போலி நிறுவனங்களின் பெயரில், சீன நிறுவனம் ஒன்றின் துணை நிறுவனமும், அதன் தொடர்புடைய அமைப்புகளும் ரூ. 100 கோடிக்கு போலி முன் பணம் பெற்றிருப்பதும் தெரியவந்துள்ளது. இது தொடர்பான விசாரணைகள் தொடர்ந்து நடைபெற்று வருகின்றன.
பாதுகாப்பு அமைச்சகம்
குடியரசுதின விழா அணிவகுப்பில் டிஆர்டிஓவின் 2 அலங்கார ஊர்திகள் பங்கேற்பு
தில்லியில் ஜனவரி 26ம் தேதி நடைபெறும் குடியரசு தினவிழா அணிவகுப்பில் ராணுவ ஆராய்ச்சி மற்றும் மேம்பாட்டு நிறுவனம் சார்பில் இரண்டு அலங்கார ஊர்திகள் பங்கேற்கின்றன. இதில் டிஆர்டிஓ தயாரித்த தேஜஸ் இலகு ரக போர் விமானங்களுக்கான சென்சார்கள், ஏவுகணைகள், எலக்ட்ரானிக் கருவிகள், நீர்மூழ்கி கப்பல்களுக்கான இயந்திரங்கள் இடம் பெறுகின்றன.
முதல் அலங்கார ஊர்தியில், தேஜஸ் போர் விமானத்துக்கென உள்நாட்டில் உருவாக்கப்பட்ட நவீன எலக்ட்ரானிக் ரேடார் ‘உத்தம்’ , ‘அஸ்த்ரா’, ‘ருத்ரம்’ என்ற ஏவுகணைகள் உட்பட 5 வகையான ஆயுதங்கள், ஜாமர் கருவி ஆகியவை இடம் பெறுகின்றன. தரை இலக்குகளை தாக்கும் ‘கவுரவ்’ என்ற ஆயுதம் இதில் இடம் பெறுகிறது. இந்த ஆயுதங்கள் ஐதராபாத்தில் உள்ள டிஆர்டிஓ ஆய்வு கூடங்களில் தயாரிக்கப்பட்டன.
இரண்டாவது அலங்கார ஊர்தியில், நீர்மூழ்கி கப்பல்களை இயக்க பயன்படும் காற்று தேவையில்லாத எந்திர அமைப்பு-ஏஐபி சிஸ்டம் இடம் பெறுகிறது. எரிபொருள் செல் தொழில்நுட்பத்துடன் கூடிய ஹைட்ரஜன் ஜெனரேட்டர். டீசல்-எலக்ட்ரிக் சக்தி ஆகியவற்றின் மூலம் இயங்கும் நீர்மூழ்கி கப்பல்களுடன் ஒப்பிடுகையில், இந்த ஏஐபி இயந்திரம், நீர்மூழ்கி கப்பலை தண்ணீருக்கு அடியில் அதிக நேரம் செயல்பட உதவுகிறது.. இந்த வகைத் தொழில்நுட்பம் உலகில் ஒரு சில நாடுகளில் மட்டுமே உள்ளது. உயர் கல்விநிறுவனங்கள் மற்றும் தொழில்துறையினருடன் இணைந்து இந்த தொழில்நுட்பத்தை டிஆர்டிஓ உருவாக்கியுள்ளது.
மேலும் விவரங்களுக்கு இந்த ஆங்கிலச் செய்திக்குறிப்பை காணவும்:
https://www.pib.gov.in/PressReleasePage.aspx?PRID=1791821